CELEX: 62017TN0361
Language: lv
Date: 2017-06-06 00:00:00
Title: Lieta T-361/17: Prasība, kas celta 2017. gada 6. jūnijā – Eco-Bat Technologies u.c./Komisija

25.9.2017   
            
            
               LV
            
            
               Eiropas Savienības Oficiālais Vēstnesis
            
            
               C 318/13
            
         Prasība, kas celta 2017. gada 6. jūnijā – Eco-Bat Technologies u.c./Komisija
   (Lieta T-361/17)
   (2017/C 318/18)
   Tiesvedības valoda – angļu
   
      Lietas dalībnieki
   
   
      Prasītāji: Eco-Bat Technologies Ltd (Matlock, Apvienotā Karaliste), Berzelius Metall GmbH (Braubach, Vācija) un Société Traitements Chimiques des Métaux (STCM) (Bazoches-les-Gallerandes, Francija) (pārstāvji – M. Brealey, QC, I. Vandenborre un S. Dionnet, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt Komisijas 2017. gada 6. aprīļa Lēmuma C(2017) 900, final, ar grozījumiem, kas izdarīti ar 2017. gada 6. aprīļa Lēmumu C(2017)2223, final, Lietā AT.40018 – Auto akumulatoru otrreizējā pārstrāde – 2. panta 1. punkta b) apakšpunktu un samazināt Prasītājiem uzlikto naudas sodu, lai ņemtu vērā pirkumu atsauces vērtību pārkāpuma laikposmā un pareizo prasītāju dalības ilgumu pārkāpuma izpausmēs Francijā un nepiemērot palielinājumu 10 % apmērā, kas ir pamatots uz Pamatnostādņu naudas soda aprēķināšanai (1) 37. punktu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza septiņus pamatus.
   
               1.
            
            
               Ar pirmo pamatu tiek apgalvots, ka Komisija ir pārkāpusi labas pārvaldības principu un prasītāju tiesības uz aizstāvību, jo prasītāju pirkumu vērtību, kas izmantota naudas soda aprēķināšanai, tā pirmo reizi ir identificējusi apstrīdētajā lēmumā.
            
         
               2.
            
            
               Ar otro pamatu tiek apgalvots, ka Komisija ir pārkāpusi samērīguma principu, izmantojot prasītāju pirkumu vērtību 2011. gadā kā atsauci naudas soda aprēķināšanai.
            
         
               3.
            
            
               Ar trešo pamatu tiek apgalvots, ka Komisija ir pārkāpusi personīgās atbildības, vienlīdzīgas attieksmes un samērīguma principus un nav izpildījusi pienākumu norādīt pamatojumu, neņemot vērā prasītāju mazākā apmēra iesaisti karteļa izpausmēs Francijā.
            
         
               4.
            
            
               Ar ceturto pamatu tiek apgalvots, ka Komisija nav izpildījusi pienākumu norādīt pamatojumu un pārkāpusi tiesiskās noteiktības un tiesiskās paļāvības aizsardzības principus, jo tā nav pietiekami pamatojusi Pamatnostādņu 37. punkta piemērošanu un piemēroto konkrēto naudas soda palielinājumu.
            
         
               5.
            
            
               Ar piekto pamatu tiek apgalvots, ka Komisija ir pārkāpusi samērīguma un vienlīdzīgas attieksmes principus, piemērojot atšķirīgu attieksmi pirkuma karteļiem no pārdošanas karteļiem.
            
         
               6.
            
            
               Ar sesto pamatu tiek apgalvots, ka Komisija ir pārkāpusi prasītāju tiesības uz aizstāvību, piemērojot naudas soda palielinājumu atbilstoši Pamatnostādņu 37. punktam, uz to neatsaucoties paziņojumā par iebildumiem un nepieņemot papildu paziņojumu par iebildumiem un nerīkojot jaunu uzklausīšanu.
            
         
               7.
            
            
               Ar septīto pamatu tiek apgalvots, ka Komisija ir pārkāpusi labas pārvaldības principu, agrākā administratīvā procesa stadijā nedarot zināmu savu nolūku piemērot Pamatnostādņu 37. punktu.
            
         
      (1)  Pamatnostādnes naudas soda aprēķināšanai, piemērojot Regulas Nr. 1/2003 23. panta 2. punkta a) apakšpunktu (OV 2006, C 210, 2. lpp.).